

 REPUBLIKA HRVATSKA

SISAČKO-MOSLAVAČKA ŽUPANIJA

 OPĆINA MAJUR

OPĆINSKA NAČELNICA

KLASA: 102-01/19-01/5

URBROJ: 2176/14-03-19-2

Majur, 18. rujna 2019. godine

Na temelju članka 35. Statuta Općine Majur (»Službeni vjesnik« Općine Majur, broj 11/13 i 41/13, »Službene novine Općine Majur«, broj 3/14 i 1/18) općinska načelnica Općine Majur vezano uz provedbu projekta **„Pružamo više“**, raspisuje

**OGLAS**

za prijam u službu na radno mjesto **vozač**, u sklopu projekta **„Pružamo više“-**1 izvršitelj/ica na određeno vrijeme od 24 mjeseca odnosno do kraja trajanja projekta uz obvezni probni rad od dva mjeseca.

Na ovaj Oglas za prijem u službu vozača u sklopu projekta „Pružamo više“ (dalje u tekstu: Oglas) mogu se ravnopravno prijaviti kandidati oba spola, a riječi i pojmovi koji imaju rodno značenje korišteni u ovom Oglasu odnose se jednako na muški i ženski rod, bez obzira na to jesu li korišteni u muškom ili ženskom rodu.

Posebni uvjeti:

* stručna sprema: OŠ/SSS/VŠS/VSS
* vozačka dozvola B kategorije

Osim navedenih posebnih uvjeta, osobe koje se prijavljuju na Oglas moraju ispunjavati i opće uvjete za prijam u službu, a to su:

* punoljetnost
* hrvatsko državljanstvo

Opis poslova:

* prijevoz korisnika u sklopu projekta „Pružamo više“

Uz vlastoručno potpisanu zamolbu kandidati su dužni priložiti sljedeće:

* životopis;
* presliku osobne iskaznice;
* presliku dokaza o završenoj školi;
* presliku vozačke iskaznice;
* izvornik uvjerenja nadležnog suda da se protiv kandidata ne vodi kazneni postupak (ne stariji od 6 mjeseci).

Urednom prijavom se smatra prijava koja sadrži sve podatke i priloge navedene u Oglasu.

Osoba koja ne podnese pravovremenu i urednu prijavu ili ne ispunjava formalne uvjete iz Oglasa, ne smatra se kandidatom prijavljenim na Oglas.

Pripadnici nacionalnih manjina imaju pravo pozvati se na prednost pri zapošljavanju temeljem Ustavnog zakona o pravima nacionalnih manjina, bez obveze dostavljanja dokaza o nacionalnoj pripadnosti.

Kandidati imaju pravo pozvati se na prednost pri zapošljavanju sukladno odredbama Zakona o pravima hrvatskih branitelja iz Domovinskog rata i članova njihovih obitelji, odredbama Zakona o profesionalnoj rehabilitaciji i zapošljavanju osoba s invaliditetom te odredbama Zakona o zaštiti civilnih i vojnih invalida rata, obvezni su priložiti isprave koje dokazuju njihov status te druge dokaze sukladno posebnim propisima.

Kandidati koji imaju pravo prednosti kod prijema u službu prema posebnom zakonu, dužni su u prijavi na Oglas pozvati se na to pravo i imaju prednost u odnosu na ostale kandidate samo pod jednakim uvjetima.

Nepotpune i nepravovremene prijave neće se razmatrati.

Kandidati su obvezni pristupiti prethodnoj provjeri znanja i sposobnosti. Na prethodnu provjeru mogu pristupiti samo kandidati koji ispunjavaju formalne uvjete iz Oglasa.

Za kandidate koji ispunjavaju formalne uvjete provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi provjeri znanja i sposobnosti, smatrat će se da je povukao prijavu za Oglas.

Opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata, područje provjere te pravni izvori za pripremanje kandidata objavit će se na web stranici Općine Majur (www.opcina-majur.hr), kao i vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Rok za podnošenje prijava je **8 dana** od dana objave Oglasa na stranicama Hrvatskog zavoda za zapošljavanje, na adresu: Općina Majur, Kolodvorska 5, Majur, 44430 Hrvatska Kostajnica, s naznakom „Oglas za prijem vozača“.

Kandidati će biti obaviješteni o rezultatima Oglasa u roku od 60 dana od isteka roka za podnošenje prijava.

Nakon raspisanog Oglasa ne mora se izvršiti izbor i u tom slučaju donosi se Odluka o poništenju koja se dostavlja svim kandidatima prijavljenim na Oglas. Protiv Odluke o poništenju nije dopušteno podnošenje pravnih lijekova.

Općinska načelnica

Klementina Karanović mag.ing.agr.